อุตุฯเตือน 4-9 ต.ค.ร่องมรสุมเคลื่อน ภาคกลาง-กทม. ฝนเพิ่ม ระวังน้ำท่วม 
กรมอุตุนิยมวิทยา พยากรณ์อากาศ ช่วง 7 วันข้างหน้า 4-7 ต.ค. ภาคกลาง ตะวันออก อีสานตอนล่าง ฝนจะเพิ่มขึ้น เหตุจากร่องมรสุมพาดผ่าน ส่วน กทม.ฝนยังตกต่อเนื่อง เตือน ปชช.ระวังอันตรายจากฝนตกหนักและฝนที่ตกสะสม   ,วันที่ 3 ต.ค. กรมอุตุนิยมวิทยา ได้รายงานพยากรณ์อากาศ ช่วงวันที่ 4–9 ต.ค. ภาคเหนือ และภาคตะวันออกเฉียงเหนือ ยังคงมีฝนตกต่อเนื่อง ส่วนในบริเวณภาคกลาง ภาคตะวันออก และภาคใต้ตอนบน จะมีฝนเพิ่มขึ้นกับมีฝนหนักถึงหนักมากบางแห่ง สำหรับกรุงเทพมหานครและปริมณฑล ยังคงมีฝนตกต่อเนื่อง,ลักษณะสำคัญทางอุตุนิยมวิทยา คือ ในช่วงวันที่ 4–7 ต.ค. ร่องมรสุมได้เลื่อนลงมาพาดผ่านภาคกลาง ภาคตะวันออก และภาคตะวันออกเฉียงเหนือตอนล่าง ประกอบกับบริเวณความกดอากาศสูงกำลังปานกลางจากประเทศจีนแผ่ลงมาปกคลุมประเทศเวียดนามตอนบน และประเทศลาว ลักษณะเช่นนี้ทำให้บริเวณดังกล่าวมีฝนเพิ่มขึ้นกับมีฝนตกหนักถึงหนักมากบางแห่ง,สำหรับมรสุมตะวันตกเฉียงใต้ยังคงพัดปกคลุมทะเลอันดามัน ภาคใต้ และอ่าวไทย ลักษณะเช่นนี้ทำให้ภาคใต้ฝั่งตะวันตก และภาคตะวันออก ยังคงมีฝนต่อเนื่อง กับมีฝนตกหนักบางแห่ง,ส่วนในช่วงวันที่ 8-9 ต.ค. ร่องมรสุมได้เลื่อนขึ้นมาพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ ทำให้ภาคเหนือ และภาคตะวันออกเฉียงเหนือ มีฝนเพิ่มขึ้นกับมีฝนตกหนักบางแห่ง ส่วนมรสุมตะวันตกเฉียงใต้จะมีกำลังแรงขึ้นทำให้คลื่นบริเวณทะเลอันดามันและอ่าวไทยมีกำลังแรงขึ้น โดยมีคลื่นสูงประมาณ 2 เมตร,อนึ่ง จะมีหย่อมความกดอากาศต่ำจากประเทศฟิลิปปินส์แนวโน้มทวีกำลังแรงขึ้น และจะเคลื่อนตัวมาปกคลุมบริเวณอ่าวตังเกี๋ย ในช่วงวันที่ 8-10 ต.ค. ขอให้ประชาชนติดตามข่าวพยากรณ์อากาศจากกรมอุตุนิยมวิทยาอย่างใกล้ชิดต่อไป,ข้อควรระวังในช่วงวันที่ 4–9 ต.ค. บริเวณภาคเหนือ ภาคกลาง ภาคตะวันออก ภาคตะวันออกเฉียงเหนือตอนล่าง และภาคใต้ตอนบน ขอให้ประชาชนระวังอันตรายจากฝนตกหนักและฝนที่ตกสะสมไว้ด้วย,ภาคเหนือ มีฝนฟ้าคะนอง ร้อยละ 60-70 ของพื้นที่ตลอดช่วง โดยในช่วงวันที่ 4–7 ต.ค. มีฝนตกหนักบางแห่ง อุณหภูมิต่ำสุด 21-26 องศาเซลเซียส อุณหภูมิสูงสุด 30-35 องศาเซลเซียส ลมตะวันออก ความเร็ว 10-30 กม./ชม.,ภาคตะวันออกเฉียงเหนือ ในช่วงวันที่ 4–7 ต.ค. มีฝนฟ้าคะนอง ร้อยละ 70-80 ของพื้นที่ กับมีฝนตกหนักถึงหนักมากบางแห่ง ส่วนในช่วงวันที่ 8-9 ต.ค. มีฝนฟ้าคะนอง ร้อยละ 60-70 ของพื้นที่ กับมีฝนตกหนักบางแห่งส่วนมากทางตอนล่างของภาค อุณหภูมิต่ำสุด 23-25 องศาเซลเซียส อุณหภูมิสูงสุด 30-35 องศาเซลเซียส ลมตะวันออก ความเร็ว 10-30 กม./ชม.,ภาคกลาง มีฝนฟ้าคะนอง ร้อยละ 60-70 ของพื้นที่ ตลอดช่วง โดยในช่วงวันที่ 5-6 ต.ค. มีฝนตกหนักถึงหนักมากบางแห่ง อุณหภูมิต่ำสุด 24-26 องศาเซลเซียส อุณหภูมิสูงสุด 30-34 องศาเซลเซียส ลมตะวันตกเฉียงใต้ ความเร็ว 15-30 กม./ชม.,ภาคตะวันออก มีฝนฟ้าคะนอง ร้อยละ 60-80 ของพื้นที่ ตลอดช่วง โดยในช่วงวันที่ 4–9 ต.ค. มีฝนตกหนักถึงหนักมากบางแห่ง ในช่วงวันที่ 3-6 ต.ค. ลมตะวันตกเฉียงใต้ ความเร็ว 15-30 กม./ชม. ทะเลมีคลื่นสูงประมาณ 1 เมตร ห่างฝั่งทะเลมีคลื่นสูง 1-2 เมตร ในช่วงวันที่ 7–9 ต.ค. ลมตะวันตกเฉียงใต้ ความเร็ว 15-35 กม./ชม. ทะเลมีคลื่นสูง 1-2 เมตร บริเวณที่มีฝนฟ้าคะนองทะเลมีคลื่นสูงประมาณ 2 เมตร อุณหภูมิต่ำสุด 23-26 องศาเซลเซียส อุณหภูมิสูงสุด 30-34 องศาเซลเซียส,ภาคใต้ (ฝั่งตะวันออก) มีฝนฟ้าคะนอง ร้อยละ 60-70 ของพื้นที่ตลอดช่วง กับมีฝนตกหนักบางแห่ง ในช่วงวันที่ 3-6 ต.ค. ลมตะวันตกเฉียงใต้ ความเร็ว 15-30 กม./ชม. ทะเลมีคลื่นสูงประมาณ 1 เมตร ห่างฝั่งทะเลมีคลื่นสูง 1-2 เมตร ในช่วงวันที่ 7–9 ต.ค. ลมตะวันตกเฉียงใต้ ความเร็ว 15-35 กม./ชม. ทะเลมีคลื่นสูง 1-2 เมตร บริเวณที่มีฝนฟ้าคะนองทะเลมีคลื่นสูงประมาณ 2 เมตร อุณหภูมิต่ำสุด 22-26 องศาเซลเซียส อุณหภูมิสูงสุด 30-35 องศาเซลเซียส,ภาคใต้ (ฝั่งตะวันตก) มีฝนฟ้าคะนอง ร้อยละ 60-80 ของพื้นที่ตลอดช่วง โดยในช่วงวันที่ 6–9 ต.ค. กับมีฝนตกหนักบางแห่งในช่วงวันที่ 3-6 ต.ค. ลมตะวันตกเฉียงใต้ ความเร็ว 15-35 กม./ชม. ทะเลมีคลื่นสูง 1-2 เมตร บริเวณที่มีฝนฟ้าคะนองทะเลมีคลื่นสูงประมาณ 2 เมตร ในช่วงวันที่ 7–9 ต.ค. ลมตะวันตกเฉียงใต้ ความเร็ว 20-35 กม./ชม. ทะเลมีคลื่นสูงประมาณ 2 เมตร บริเวณที่มีฝนฟ้าคะนองทะเลมีคลื่นสูงมากกว่า 2 เมตร อุณหภูมิต่ำสุด 23-25 องศาเซลเซียส อุณหภูมิสูงสุด 29-33 องศาเซลเซียส,กรุงเทพมหานครและปริมณฑล มีฝนฟ้าคะนอง ร้อยละ 70-80 ของพื้นที่ ตลอดช่วงกับมีฝนตกหนักบางแห่ง ลมตะวันตกเฉียงใต้ ความเร็ว 15-30 กม./ชม. ในช่วงวันที่ 8-9 ต.ค. ลมตะวันตกเฉียงใต้ ความเร็ว 15-35 กม./ชม. อุณหภูมิต่ำสุด 25-26 องศาเซลเซียส อุณหภูมิสูงสุด 32-34 องศาเซลเซียส.,เกาะติดน้ำท่วม
กรมอุตุนิยมวิทยา พยากรณ์อากาศ ช่วง 7 วันข้างหน้า 4-7 ต.ค. ภาคกลาง ตะวันออก อีสานตอนล่าง ฝนจะเพิ่มขึ้น เหตุจากร่องมรสุมพาดผ่าน ส่วน กทม.ฝนยังตกต่อเนื่อง เตือน ปชช.ระวังอันตรายจากฝนตกหนักและฝนที่ตกสะสม 
อากาศ,สภาพอากาศ,พยากรณ์อากาศ,อุตุ,อุตุนิยมวิทยา,เตือนฝนเพิ่ม,น้ำท่วม